"Anak surang..... iyo nan di harokkan nak ey..
Samanjak tiado ayah kanduang
Nyampang bacarai nyawo jo badan mandeh nak ey
Carilah tampek buyuang bagantuang
Jikok di kana maso
Ayah ang hiduik
Bara kasanang nak ey di maso dulu
Umua mande ko nak ey batambah laruik
Rancak di cari tampek buyuang mangadu
Rancak di cari nak ey
Tampek mangadu"
(lagu minang karya Adrial C)
Ini lagu minang terbaru kesukaan ibuku.. Waktu aku pulang kemarin setiap hari ibu menghidupkannya melalui CD..
Setiap mendengarkan lagu ini pula, aku diingatkan bahwa memang....
ANAK SURANG, IYO NAN DI HAROKKAN....
Ondeh anak, anak nan kanduang
Ka panyanang hati nan ibo
Tapi kini lain bantuaknyo
Samakin ibo hati mande mancaliak waang Nak!...
Mande bahabih-habih manyikolahkan
Waang main-main ndak tantu hari
Bagalak-galak main domino, marokok didahulukan daripado mambali buku...
Siko.... ka sikolah sabanta Nak ey..
Cubo ang caliak talapak kaki mandeh
Jikok iyo sarugo di siko lataknyo
Pacah-pacah nak ey...
Luko-luko dek bakureh membalian sagaram sekolah waang
Mambali tas jo sipatu waang
Nak rancak waang pai sikolah
Nak jan malu waang jo kawan-kawan
Kasiko sabanta nak sayang
Caliak tangan mandeh waang ko
Cubo rasok, baa ndak kasa rasonyo?
Tangan iko nan manyabik padi satiok hari
Tangan iko nan mamacik luluak taruih
Dek tangan iko waang bisa makan lamak
Ndeh nak ey...
Jan sio-sio handaknyo karajo tangan mandeh koh..
Manjadi urang anak handaknyo...
Barajalah elok-elok nak ey
Jan dituruikkan tingkah kawan waang tuh
Hiduiknyo ndak samo jo awak do Nak!
Hiduiknyo ndak samo jo awak do...!!!
Dek mancaliak anak sikolah banyak bamain-main dalam bis kota, terinspirasi manulih iko awak jadinyo...
Sadiah hati mancaliak adiak-adiak...
Abih wakatu, ndak bamanpaat
Mande payah bakureh di angek matohari
Barubahlah diak...!!
Mujua tabangkik batang tarandam dek waang isuak....
Salam sujuik sapuluah jari
Sabaleh jo kapalo
Tarimokasih ayah jo mandeh
Lah manjadikan denai sarupo iko
Salam Hangat dari RanahMinang...
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn ind_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn lvs_Latn min_Latn min_Latn min_Latn min_Latn min_Latn min_Latn min_Latn min_Latn fin_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ilo_Latn min_Latn min_Latn min_Latn min_Latn min_Latn bjn_Latn